AlexejDobrolubov/national_council_slovak_2010 huggingface dataset:
6. schôdza NR SR - 7. deň - A. dopoludnia
Dátum: 2023-12-15
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

190. Ďakujem, pani poslankyňa, za tvoj príspevok. Spomenula si viaceré otázky v súvislosti aj s postavením a vymenovaním úradníkov, však máme aj spoločnú históriu spolu a poznáte celú túto problematiku. Ja si ale myslím, že vy jasne viete, o čo ide, že vláda chce upratať svojich ľudí na nejaké želané miesta a vytvoriť si tu trafiky a nafúknuť štátny aparát a začať platiť kvantum ľudí zo štátneho rozpočtu. A mi príde úplne absurdné, že vláda zvyšuje počty úradníkov, vytvára si tu takéto stranícke nejaké trafiky a zároveň celému Slovensku hovorí, že sa musí uskromniť. Že ľudia si majú zvyknúť na to, že im stúpnu ceny potravín, majú si zvyknúť na to, že budú mať poplatky v banke, majú si zvyknúť na dane, ktoré sami zaplatia, že občania na jednej strane sa musia uskromniť, lebo štát im zoberie peniaze z rodinných rozpočtov, ale na druhej strane, na druhej strane štát sa rozrastá, vytvára sa ministerstvo športu len tak z rozmaru, aby možno aj tu pán Danko sa potešil, vytvára sa priestor na politické trafiky v štátnej správe. Ja som veľmi rád, že ste spomenuli, že deti majú radosť zo športu a že šport je pre nich dôležitý a musím s tým, samozrejme, súhlasiť, no všetkým je nám asi jasné, že nejaké umelé ministerstvo športu nám v tomto absolútne nič nezmení, že radosť z tohto ministerstva športu nebudú mať deti, ale radosť z toho bude mať tu pán podpredseda a strana SNS.
15. schôdza NR SR - 7.deň - B. popoludní
Dátum: 2024-06-20
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

95. Ďakujem pekne. Trošku obšírnejšie sa k tomu vyjadrím potom vo vystúpení v rozprave, ale teraz vyslovene len v krátkosti k tomu pozmeňujúcemu návrhu. Pani poslankyňa, príde mi úplne absurdné, že vy seknete funkčné obdobie Ľuboša Machaja, generálneho riaditeľa RTVS v polovici jeho funkčného obdobia, ktoré by malo trvať päť rokov a novému generálnemu riaditeľovi idete predĺžiť funkčné obdobie na šesť rokov. Veď to je úplne, už väčší prejav, neviem, či to je cynizmus, alebo ako to nazvať, že na jednej strane sa tvárite, že generálny riaditeľ toho nového verejnoprávneho média potrebuje dlhšie funkčné obdobie, aby mohol svoje strednodobé projekty presadiť a schváliť a dosiahnuť aj nejaké výsledky a na druhej strane súčasnému generálneho riaditeľovi nedoprajete ani to päťročné funkčné obdobie. Veď to si úplne protirečí.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

213. Ďakujem za faktické poznámky. Budem reagovať najprv na pani poslankyňu Vaľovú. Pani poslankyňa, ja som vôbec nehovoril o tom, či by mali, alebo nemali byť protesty pri obydliach politikov . Túto časť novely zákonov som absolútne nekritizoval, nepripomienkoval, čiže buď ste nepočúvali pozorne alebo vás niekto vyrušoval, teda neviem, čo sa stalo, ale teraz ste mi vytkli niečo, čo odo mňa vôbec nezaznelo. Takže toto bolo trošku mimo. A na vašu otázku, čo by zabránilo podobným útokom, no, myslím, že to z môjho vystúpenia bolo jasné, ak to nebolo jasné, tak to skúsim v tejto faktickej poznámke. Stopercentne sa takýmto udalostiam zabrániť nedá. To vám povie každý, kto sa oblasti bezpečnosti venuje. Áno, dá sa znižovať riziko a najlepší spôsob, ako znižovať riziko, je, že pravidlá a zákony dodržiavajú všetci, na ktorých sa vzťahujú tieto pravidlá a zákony. To je, by som povedal, taký základ. A to je odpoveď aj na faktickú poznámku pána poslanca Dostála. Súhlasím, áno, dá sa znižovať riziko, veď to som povedal vo svojom vystúpení a niektoré zmeny dokonca z tohto balíka zmien zákonov môžu zlepšiť bezpečnosť v všeobecnosti, ale nemyslím si, že kvôli všeobecnému zlepšovaniu bezpečnosti by sme mali meniť zákony v skrátenom legislatívnom konaní, a myslím si, že aj v tomto sa zhodneme.
15. schôdza NR SR - 4.deň - A. dopoludnia
Dátum: 2024-06-14
Poslanec: Grendel, Gábor (SLOVENSKO)
Druh vystúpenia: Vystúpenie

148. Ďakujem pekne za slovo, pán podpredseda. Vážené panie poslankyne, vážení páni poslanci, Výbor Národnej rady Slovenskej republiky pre obranu a bezpečnosť predkladá v súlade s § 9 zákona o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov správu výboru o stave použitia informačno-technických prostriedkov za rok 2023, tlač 190. V súlade s § 9 zákona o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra Slovenskej republiky, Policajný zbor, ministerstvo spravodlivosti, Zbor väzenskej a justičnej stráže a ministerstvo financií, finančná správa, o zaslanie správy o použití informačno-technických prostriedkov za rok 2023. Správu o použití informačno-technických prostriedkov za rok 2023 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 16. apríla 2024 na 14. schôdzi, prijal k nej uznesenie č. 19, ktorým ju zobral na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prosím, pán predsedajúci, aby ste otvorili rozpravu k tomuto materiálu.
15. schôdza NR SR - 1.deň - B. popoludní
Dátum: 2024-06-11
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

62. Ďakujem za slovo. Pán poslanec Pročko, hovoril si vo svojom vystúpení v rozprave o nespokojných žiadateľoch, ktorým v minulosti Fond na podporu umenia nedal dotáciu. Posťažovali sa zrejme politikom súčasnej vládnej koalície a keď prejde tento zákon definitívne, keď bude prelomené veto pani prezidentky, tak už v budúcnosti vďaka novej rade fondu dotáciu dostanú. Ono vždy to tak bolo v histórii tohto fondu a vždy to tak bude. Tomu sa nedá jednoducho zabrániť, že keď je niekoľko tisíc žiadateľov, tak môžu mať aj najlepšiu žiadosť a najlepší projekt na svete, jednoducho každý jeden žiadateľ nemôže byť uspokojený, rozpočet fondu je obmedzený, vždy sa jednoducho stane, že aj dobrý projekt nedostane dotáciu alebo projekt, ktorý sa možno nie všetkým páči, dotáciu dostane. Je to tak okrem iného aj preto, lebo kultúra, umenie je vecou aj individuálneho vkusu a o to je dôležitejšie, aby tie projekty posudzovali odborné komisie, aby stanoviská tých komisií, ktoré sú na jednotlivé oblasti zvlášť zriaďované v tomto fonde, aby stanoviská týchto komisií boli záväzné, pretože majú väčší priestor rozanalyzovať tie žiadosti ako sedem ľudí, ktorí budú po novom podľa týchto nových pravidiel rozhodovať prakticky o všetkom. Je nemysliteľné, aby o týchto peniazoch rozhodovali siedmi priami politickí nominanti ministerky z jednej politickej strany.
14. schôdza NR SR - 1.deň - B. popoludní
Dátum: 2024-05-15
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

26. Ďakujem za všetky faktické poznámky, budem reagovať na pána poslanca Michelka a pána poslanca Farkašovského. Takže pán poslanec Michelko vo svojej faktickej poznámke potvrdil, že sme neodvolali Jaroslava Rezníka z čela RTVS, za čo mu ďakujem a takisto potvrdil, lebo to nevyvrátil, že skoro všetci moderátori a redaktori, ktorí sú dnes v RTVS, tam boli aj za ich nominanta, za pána Rezníka. Aj tie relácie, ktoré dnes kritizujú, sa vysielali aj počas pôsobenia ich nominanta na čele RTVS a na Jaroslava Rezníka. A k pánovi Farkašovskému. Čo sa týka tej agentúry MEDIAN, ja tú agentúru neglorifikujem, ja som to uviedol ako príklad, lebo som žiaden iný prieskum nenašiel a v dôvodovej správe k tomuto návrhu zákona sa ministerstvo kultúry odvoláva na prieskumy verejnej mienky o dôveryhodnosti RTVS. Tak sa pýtam, o ktoré prieskumy ide, ktoré agentúry tie prieskumy robili? A nech tie agentúry pomenuje, veď keď to viete vy, pán poslanec Farkašovský, tak to povedzte a môžme sa na to pozrieť. To je všetko. Ďakujem pekne.
12. schôdza NR SR - 15.deň - A. dopoludnia
Dátum: 2024-05-14
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

54. Ďakujem za slovo, pán predsedajúci. Sme na konci rozpravy, a preto je namieste zhrnúť ponaučenia z tejto diskusie. Ja som ich napočítal tieto tri. Po prvé, táto rozprava potvrdila, že Slovenská národná strana ide politicky ovládnuť rozdeľovanie peňazí určených pre umelcov. Dôkazom je zmena rozhodovacích mechanizmov vo Fonde na podporu umenia, pretože o rozdeľovaní už bude rozhodovať 13-členná rada, v ktorej väčšinu bude mať sedem priamych nominantov ministerky kultúry Martiny Šimkovičovej, respektíve ľudí, ktorých ministerke Šimkovičovej nadiktuje pán poslanec Michelko. Po druhé, druhá vec, ktorú táto rozprava ukázala, je, že pán poslanec Michelko nedokáže dôveryhodne zdôvodniť tento svoj návrh na politické ovládnutie fondu. Skúsil to príkladom, ktorý nazval excesom, ale ako sa veľmi rýchlo ukázalo, tento exces vydalo jemu blízke vydavateľstvo. Tak ak je problém s takýmito excesmi, jednoduchším riešením by bolo, keby vydavateľstvo blízke pánovi poslancovi Michelkovi nežiadalo Fond o podporu a bolo by po excesoch. No a tretia vec, ktorú rozprava ukázala, je tá, že vzťahy vo vládnej koalícii nie sú zďaleka také bezproblémové, ako sa navonok javia, ako sa lídri vládnej koalície tvária, a to je dobrá správa. Ale čo je zlé, je, že tento zákon kultúre nepomôže, tento zákon ublíži kultúre a pomôže len žiadateľom blízkym Slovenskej národnej strane. Ale aspoň budeme vedieť, ktoré tie organizácie sú a mohli by si dať do zátvorky potom nálepku, organizácie s podporou SNS. (Potlesk.)
13. schôdza NR SR - 1.deň - B. popoludní
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

142. Ďakujem za slovo, pán predsedajúci. Pani ministerka, nedalo sa prehliadnuť, že ste šetrili vo svojom vystúpení stranu SaS, povedali ste, že vás chcú odvolať strany KDH, PS a hnutie SLOVENSKO, ale pán poslanec Szalay veľmi jasne vo vystúpení v rozprave povedal, že za vaše odvolanie budú hlasovať aj poslanci z klubu SaS. Sme na konci tejto mimoriadnej schôdzi a ak k vášmu odvolávaniu nevystúpil od koaličných partnerov ani jeden minister v rozprave, ani jeden poslanec v rozprave od koaličných partnerov, nie straníckych kolegov, od koaličných partnerov, zo SMER-u a z SNS nevystúpil ani jeden minister, ani jeden poslanec v rozprave. Dostali ste tri podporné faktické poznámky od koaličných partnerov v rozsahu šiestich minút od dvoch poslancov zo strany SMER, od SNS nula. Čiže po tých šiestich hodinách je zjavné, že vás nielenže chce odvolať KDH, Progresívne Slovensko, hnutie SLOVENSKO a SaS, aleže nemáte ani plnú podporu vašich koaličných partnerov, pretože takto podpora koaličných partnerov naozaj nevyzerá.
13. schôdza NR SR - 1.deň - B. popoludní
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

92. Ďakujem za slovo. Začnem citátom: „Som tu preto, že minister mojej vlády Matúš Šutaj Eštok má moju plnú dôveru." Toto je výrok premiéra Roberta Fica z 23. novembra minulého roka, keď sme v Národnej rade odvolávali Matúša Šutaja Eštoka, a zacitujem to ešte raz: „Som tu preto, že minister mojej vlády má moju plnú dôveru." Z tohto citátu sa dá úplne logicky odvodiť, že dnes tu premiér Fico nie je preto, lebo ministerka jeho vlády pani Dolinková nemá jeho plnú dôveru. Nijako inak sa neprítomnosť predsedu vlády vysvetliť, logicky vysvetliť nedá. Keď sme v novembri minulého roka odvolávali Matúša Šutaja Eštoka, premiér Fico nebol jediným predstaviteľom SMER-u, ktorý prišiel ministra inej koaličnej strany osobne podporiť, sedeli tu aj minister obrany Robert Kaliňák, minister pôdohospodárstva pán Takáč a bol tu aj nominant SNS na čele ministerstva životného prostredia Tomáš Taraba. Dnes tu žiadni ministri zo SMER-u a z SNS nie sú. To sa nedá ničím iným vysvetliť ako tým, že ministerka zdravotníctva nemá podporu svojich kolegov z SNS a zo SMER-u vo vláde. V predchádzajúcej faktickej poznámke na vystúpenie pána poslanca Szalaya som trochu ironicky upozornil na to, že nielen ministri koaličných partnerov tu nie sú, aleže ani, že za pani Dolinkovú nebojujú ani poslanci z týchto strán, ale vidím, že už je tu prvá lastovička, tak som zvedavý na vystúpenie pána poslanca Ježíka vo faktickej poznámke, ako sa postaví na obhajobu pani ministerky.
13. schôdza NR SR - 1.deň - B. popoludní
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

78. Ďakujem za slovo, pán predsedajúci. Páči sa mi ten tímový duch vo vládnej koalícii. Prejavilo sa to aj teraz pri vystúpení pána poslanca Szalaya, ako sa predháňajú poslanci za stranu SMER a za SNS, kto dá viac faktických poznámok, kto sa viac zastane pani ministerky zdravotníctva. Naozaj človek to nestíha až počítať, koľko tých reakcií je na obhajobu pani ministerky zdravotníctva. Takže je to radosť vidieť, ako si kryjú chrbát v tej vládnej koalícii, ako stoja všetci unisono za pani ministerkou. Aj počet členov vlády za strany SMER a SNS bol zaznamenaniahodný. To číslo sa bude ľahko pamätať. To číslo je nula. A sa mi zdá, že keď tu ukazujeme prstom z jednej strany na druhú, koľko poslancov tu je a koľko nie je, tak by si mal každý upratať aj pred vlastným prahom.
12. schôdza NR SR - 13.deň - B. popoludní
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

117. Ďakujem za slovo, pán predsedajúci. Ten doplňujúci návrh, ktorý dnes na dvakrát prečítal pán poslanec Michelko, je dôkazom toho, že keď si o niečom myslíte, že je zlé, majte na pamäti, že vždy môže byť ešte horšie, pretože rovnako ako pri tom predchádzajúcom jeho pozmeňujúcom návrhu, aj pri tomto najnovšom platí, že rozhodujúce slovo bude mať vo Fonde na podporu umenia rada fondu, a rovnako platí, že väčšinu v tejto rade budú mať priami nominanti aktuálneho ministra kultúry, teda v súčasnosti ministerky kultúry pani Šimkovičovej, nominantky Slovenskej národnej strany. Ale kým pri predchádzajúcom pozmeňujúcom návrhu platilo, že ten pomer v rade bude sedem – šesť, čiže povedzme že tesný, tesná väčšina priamych nominantov ministerky, tak po novom po tom doplňujúcom návrhu, ktorý dnes prečítal na dvakrát pán poslanec Michelko, sa ten pomer ešte zhorší na osem – päť. Áno, platí, že stále siedmich nominantov posiela priamo ministerka kultúry, jedného na návrh primátorov, starostov a županov, ale čo sa týka počtu členov, ktorých nominujú profesijné organizácie, tak ten počet v tomto najnovšom doplňujúcom návrhu klesne zo šiestich na päť. Čiže je to ešte horšie, a preto ten optimizmus v súvislosti s navýšením rozpočtu o 10 mil. eur asi nie je úplne namieste, lebo ak jedna strana ide politicky ovládnuť ten fond, tak je zjavné, že aj o tých 10 mil. navyše bude rozhodovať táto strana.
12. schôdza NR SR - 13. deň - A. dopoludnia
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

85. Ďakujem za slovo, pán predsedajúci. No musím povedať, že tak ako bol fušersky pripravený tento pozmeňujúci návrh, tak rovnako fušerky bol aj prednesený. Počet chýb som po asi desiatich prestal počítať. Určite si ich všimol aj pán poslanec Dostál. A tie chyby sa naozaj netýkali len nesprávne prečítaných slov, takých bolo neúrekom, ale chybu nezlučiteľnú s pravidlami rokovacieho poriadku urobil pán poslanec naozaj, keď čítal aj odôvodnenie v rámci prednesenia pozmeňujúceho návrhu. A to zákon o rokovacom poriadku vyslovene zakazuje, takže mám za to, že takto prednesený pozmeňujúci návrh nespĺňa zákonné predpoklady na to, aby bol uznaný ako regulérny, a predsedajúci o ňom podľa mojej mienky nemôže dať hlasovať. Musí byť prednesený ešte raz. Ľudsky ma to mrzí, je to hlúpa podmienka v zákone, ale takto to v zákone je, a teda my sme to nevymysleli, to len tak na margo. Čo sa týka obsahu, tak na jednej strane kvitujem zvýšenie rozpočtu fondu, to je správna vec. Ale aby to bolo fér, očakával by som, aby sa rovnako zvýšil rozpočet aj Fondu na podporu kultúry národnostných menšín o takúto významnú sumu. Ale čo je podstatné, tak to najdôležitejšie ani tento pozmeňujúci návrh nemení. To znamená, že Fond na podporu umenia politicky ovládne Slovenská národná strana, resp. nominanti ministerky kultúry, ktorí budú mať väčšinu v tej rade aj po schválení tohto pozmeňujúceho návrhu, keď to bude prednesené regulérne. Ostatné pripomienky potom poviem vo vystúpení v rozprave.
12. schôdza NR SR - 13. deň - A. dopoludnia
Dátum: 2024-05-09
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

16. Ďakujem za slovo. Najprv chcem zablahoželať pánovi poslancovi Hlinovi za to premostenie na výdavkové limity cez budovu ministerstva cestovného ruchu, to bolo majstrovské. A videl som aj z mimiky pána predsedajúceho, že aj jemu sa to páčilo, a teda neprerušil rečníka, lebo bolo to k veci, naozaj to premostenie tam bolo zjavné. No, ale teraz vážnejšie. Výber tej budovy pre ministerstvo cestovného ruchu, už keď to zaznelo v rozprave, tak budem reagovať na túto časť vystúpenia pána poslanca, je pre mňa zarážajúce ani nie s tou samotnou finančnou skupinou, ktorá tú budovu vlastní, ale tými okolnosťami, že vlastne vláda zatiaľ nezverejnila žiadne informácie, na základe ktorých by sa dalo posúdiť, či to bola naozaj najvýhodnejšia ponuka, či v Bratislave existujú, alebo neexistujú komerčné nehnuteľnosti, koľko vlastne bude štát platiť za meter štvorcový a ako zneli iné ponuky konkurenčné. Proste tá, tá informačná hmla, ktorá sprevádza výber tejto budovy, vzbudzuje tie podozrenia. Čiže keby koalícia túžila po tom, aby celá, celý ten prenájom nebol podozrivý, tak by mala od začiatku, od prvého momentu zverejniť všetky informácie. Ale ona vlastne nezverejnila žiadne. My nevieme, koľko bude štát platiť a či naozaj za týchto podmienok by nebolo výhodnejšie, keby išlo to ministerstvo do nejakej štátnej budovy, čiže vyzývam aj touto koalíciu, aby okamžite zverejnila všetky tieto informácie.
14. schôdza NR SR - 2. deň - A. dopoludnia
Dátum: 2024-05-22
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

46. Ďakujem za slovo. Ďakujem, pán poslanec Farkašovský, že, že ste vystúpili a uviedli vaše dôvody. V mnohom, čo ste povedali, sa, nazvem to filozoficky, zhodneme o tom, že verejnoprávne médium má byť odpolitizované, že má byť pre najširšiu verejnosť, že má byť objektívne. Ale to, v čom sa zásadne nezhodneme, je, ako dosiahnuť tento cieľ. A hovoríte o tom, že dôveryhodnosť sa nedá kúpiť a myslím si, že dôveryhodnosť si nekúpite ani tým, že postavíte novú inštitúciu. Ja rozumiem, že máte výhrady voči súčasnému vedeniu RTVS. Rozumiem, že vám vadí asi mnohé, čo sa udialo za posledné roky, ale nerozumiem tomu a, a nevidím ten zmysel v tom, teraz jednu inštitúciu úplne zrušiť, lebo máte nejaké čiastkové výhrady k tomu, čo sa tam dialo alebo kto je momentálne na čele, vybudovať novú a odkiaľ beriete nejakú istotu alebo prečo si myslíte, že nová inštitúcia nutne bude dôveryhodnejšia. To, čo zásadne meníte, je spôsob teda menovania, posilňujete ministerstvo kultúry v tom celom práve tým, že štyroch tých členov rady bude menovať ministerstvo. A keď vidíme, aká je rozpoltená naša spoločnosť, keď vidíme, aké je, aké sú dva alebo viaceré tábory, ktoré si vzájomne nerozumejú v tejto krajine, tak si myslím, že o to je dôležitejšie neprísť s tým, že jednu vec úplne zbúrame, postavíme novú a za, budeme tvrdiť, že je nutne lepšia, ale to by práve tá dôveryhodnosť by sa mala budovať tými postupnými zmenami celospoločensk... (Prerušenie vystúpenia časomerom.)
12. schôdza NR SR - 15.deň - B. popoludní
Dátum: 2024-05-14
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

131. Ďakujem za slovo, pán predsedajúci. Ja veľmi pekne ďakujem kolegyni Stohlovej a dodatočne aj kolegovi Hlinovi za to, že veľmi jasnou rečou pomenúvajú, čo sa tu deje. A ja tiež teda nie som odborníčka na zelené témy, nazvem to, alebo na ochranu životného prostredia, ale ako naozaj stačí. A dúfam, že čo najviac ľudí si vypočuje aspoň jeden z vašich príspevkov, lebo naozaj sa stačí na chvíľu na to započúvať, stačí si na päť minút rozkliknúť dokumenty k tomuto zákonu a je úplne evidentné, že je to absolútne pokrytecký zákon, ktorý úplne iné tvrdí, ako naozaj budú tie dopady. A ešte tu evidentne ani vaši vlastní poslanci, ktorí za to pravdepodobne idete zahlasovať, neviete, čo tam vlastne je napísané. Ako úplne že najzákladnejšia vec legislatívneho procesu, tuto sa hovorí o výraznom zjednodušovaní výrubu stromov a dôvodová správa sa tvári, že to nemá žiaden dopad na životné prostredie. Tak to je akoby len úplne že, že najzákladnejšia vec, že evidentne to nemôže byť pravda. Tváriť sa, že dôvodom na zjednodušené vyrúbanie stromov, aby sa nemal medveď kde skryť a umožniť zjednodušený výrub stromov všade, prakticky všade, vrátane miest, vrátanie developerských plôch. Ako naozaj už si ťažko viem predstaviť absurdnejšiu výhovorku a naozaj, naozaj ma mrzí, že s takýmto niečím sa musí Národná rada zaoberať. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

119. Ďakujem za slovo a ďakujem kolegovi Sabovi, že napriek tomu, že teda bola zrušená obedná prestávka a naozaj je nás tu, takmer na jednej ruke by človek spočítal, v pléne, že priniesol naozaj obsahovo veľmi plný príspevok o dôležitej téme, lebo ochrana zdravia nás všetkých je dôležitá a myslím, že by si tu naozaj zaslúžila pozornosť. A nejde teraz len o to, koľko nás tu sedí v pléne, v konečnom dôsledku pri hlasovaní tu budú. Ide o podstatu toho zákona a ja to vnímam tak, že je to ďalšia ukážka istého takého nejakého pokrytectva, toho, ako u nás legislatíva funguje. Že keď, ako bolo povedané, že keď vlastne štátu na tom až tak nezáleží, tak tie povinnosti, ktoré aj zákon stanovuje, v konečnom dôsledku aj nad tým privrie oči, aj to odloží, aj zakryje, že sa niečo neplní. A trpíme v tomto prípade, v tomto prípade trpíme tým my všetci, pretože aj hluk, aj smog, aj záťaž životného prostredia je niečo, čo vplýva na nás všetkých. A mrzí ma úprimne, že celkovo vieme, že táto vláda nemá veľký vzťah k ochrane životného prostredia, a mrzí ma, že sa to ukazuje aj v prípade zdravotníctva. Čiže ešte raz ďakujem kolegovi, a teda mrzí ma tento taký nezáujem vlády lepšie sa venovať ochrane aj nás všetkých skrz ochranu životného prostredia. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

42. Ďakujem za slovo. A ďakujem kolegovi Dostálovi, že pripomenul, ako celá táto rozprava začala. A pre mňa to bol teda veľmi silný zážitok, keď sme si na začiatku rozpravy o FPÚ vypočuli dlhú prednášku o literárnom vkuse poslanca Michelku a o tom, čo teda podľa neho je dobrá literatúra alebo nie je dobrá literatúra. A naozaj je to vrchol bizarnosti, že kritizoval knihu na ukážku toho, aké je teda vraj FPÚ dekadentné, lebo to zapadá do mentálneho sveta a konšpiračných teórií SNS, a aby sa potom ukázalo, že v skutočnosti ide o knihu, ktorú vydalo de facto jeho vydavateľstvo. A ako až by to bolo úsmevné, keby to nebolo také smutné, že naozaj aspoň niečo tuto dlhoročne fungovalo v tejto krajine. Naozaj myslím, že desiatky až stovky, ja neviem presne to číslo, odborníkov z kultúry bolo zapojených do tých komisií, posudzovali sa tam desiatky až stovky projektov každoročne. A, samozrejme, vždy niekto je potom trochu urazený, lebo nedostane podporu, alebo niekomu sa niektoré projekty nepáčia, ale znovu to zopakujem, o tom sa nemá rozhodovať politicky. My tu sedíme, je nás tu 150, každý môže mať iný vkus na literatúru, na divadlo, na hudbu, na čokoľvek. Na to máme svoj voľný čas, aby sme si vyberali, ktoré knihy budeme čítať, ale predsa nemáme ako politici a političky rozhodovať o tom, že komu má ísť podpora. O tom majú rozhodovať odborníci. A to je to, čo teraz idete zničiť.